Ես շատ լավ եմ հասկանում այն մարդկանց, ովքեր ասում են՝ թալանածը հետ բերեք, կամ թերահավատ են՝ իրենց տված գումարը կգտնի՞ ճիշտ հասցեատիրոջը: Եթե կան կասկածողներ, ուրեմն՝ պատճառ ունեն կասկածելու: Ազգ-բանակ կոնցեպցիան նաև այդ կասկածը ցրելու ու վստահության երաշխիքներ ձևավորելու նախադրյալ է: Որովհետև զուգակցվելու է անվստահություն ծնող երևույթների վերացմանը միտված գործողություններով՝ իրավական գնահատական տալով բանակում կատարվող յուրաքանչյուր հանցանքի ու զանցանքի, ամրագրելով պատժի անխուսափելիության գաղափարը, միևնույն ժամանակ՝ բարոյական դաշտում ամրագրելով արատավոր երևույթները մերժող մթնոլորտ…